
ประกาศสภาองค์การบริหารส่วนตำบลแม่เจ้าอยู่หัว
เรื่อง การประชุมสภาองค์การบริหารส่วนตำบลแม่เจ้าอยู่หัว  สมัยประชุมสามัญ  
สมัยที่ ๑  ครั้งที่ ๑  ประจำปี ๒๕๕๔
------------------------------------------



ตามที่สภาองค์การบริหารส่วนตำบลแม่เจ้าอยู่หัว ได้กำหนดสมัยประชุมสามัญ ประจำปี  ๒๕๕๔   ให้มี  ๔  สมัย มีกำหนดสมัยละ ๑๕  วัน   และสมัยแรกของปีให้มีการประชุมในเดือนกุมภาพันธ์  ตั้งแต่วันที่  ๑  กุมภาพันธ์  เป็นต้นไป  นั้น


บัดนี้  ถึงกำหนดสมัยประชุมสามัญ สมัยที่ ๑ ประจำปี ๒๕๕๔  ตั้งแต่ ๑ กุมภาพันธ์ ๒๕๕๔ เป็นต้นไป  สภาองค์การบริหารส่วนตำบลแม่เจ้าอยู่หัว  จึงขอเปิดสมัยประชุมสามัญ สมัยที่ ๑ ครั้งที่ ๑ ประจำปี ๒๕๕๔  ในวันที่  ๑๕  กุมภาพันธ์  ๒๕๕๔  เวลา ๑๐.๐๐ น. เป็นต้นไป  ณ ห้องประชุมสภาองค์การบริหารส่วนตำบลแม่เจ้าอยู่หัว  


ดังนั้น จึงอาศัยอำนาจความตาม ข้อ ๒๒ และข้อ ๒๔ วรรคสอง ของระเบียบกระทรวงมหาดไทยว่าด้วยการประชุมสภาท้องถิ่น พ.ศ. ๒๕๔๗  และเพื่อเป็นการเผยแพร่ข้อมูลข่าวสารตามพระราชบัญญัติข้อมูลข่าวสารของทางราชการ พ.ศ. ๒๕๔๐ และพระราชกฤษฎีกาว่าด้วยหลักเกณฑ์และวิธีการบริหารจัดการบ้านเมืองที่ดี พ.ศ. ๒๕๔๖ สภาองค์การบริหารส่วนตำบล              แม่เจ้าอยู่หัว  จึงขอเชิญประชาชนและผู้ที่สนใจเข้าร่วมรับฟังการประชุมสภาฯ ตามวัน เวลา และสถานที่ดังกล่าว


จึงประกาศให้ทราบโดยทั่วกัน

ประกาศ  ณ  วันที่          เดือน  กุมภาพันธ์   พ.ศ. ๒๕๕๔    

( นายภักดี   ม้าแก้ว )

     ประธานสภาองค์การบริหารส่วนตำบลแม่เจ้าอยู่หัว

